**Partidul Liberal – 21 de ani de luptă pentru Libertate, Dreptate, Adevăr și Bunăstare!**

**Stimați Liberali! O vorbă din bătrâni spune: Cine nu-și cunoaște trecutul, nu v-a putea sa-și construiască viitorul. Iata de ce vin astăzi, aici, pentru a spune încă o dată cine suntem noi, Partidul Liberal, de unde venim și încotro mergem. De-aici vine necesitatea de a face lumină asupra istoriei și identității Partidului Liberal. Vă prezint pașaportul Partidului Liberal, care spune clar lucrurilor pe nume.**

* Noi, Partidul Liberal suntem o formațiune politică, cu doctrină liberală clară, care militează pentru implementarea doctrinei liberale, promovarea valorilor naționale și aplicarea deontologiei în politica R. Moldova;
* PL este partidul românilor moldoveni din R. Moldova, a tinerilor și a oamenilor activi, care mișcă societatea înainte;
* Partidul Liberal are o istorie de 21 de ani, și este unic continuator și promotor veritabil al Mișcării de Eliberare Națională de la sfârșitul anilor ‘80, începutul anilor ‘90 ai secolului trecut;
* Partidul Liberal luptă pentru realizarea suveranităţii, independenţei, integrităţii teritoriale şi unităţii naţionale;
* PL, prin liderii noștrii, păstrează memoria social-politică a ultimilor 25 de ani, radiografierea cărora asigură lustrația spațiului politic din R. Moldova, infestat de nomenclatura și colaboraționiștii regimului sovietic de ocupație;
* PL este cel mai consecvent partid din RM, promovând constant aceleași principii și valori; Noi Partidul Liberal, nu suntem un partid oarecare , ca multe altele, care luptă pentru a veni la guvernare. Nouă ne revine o misiune istorică, care ne deosebește de ceilalți, și anume: Partidul Liberal luptă pentru afirmarea valorilor naționale românești. Asta este misiunea cea mai grea, cea mai „ingrată”, dar și cea mai nobilă, asumată de noi.
* PL este unica formațiunea politică relevantă care luptă activ, metodic, eficient și rezultativ cu consecințele regimului sovietic-comunist de ocupație;
* PL este unicul partid care acționează sigur și puternic în vederea conștientizării și asumării de către populația din RM a identității românești;
* PL acționează eficient și rezultativ în vederea creșterii capacității limbii române în RM, aplicarea acesteia în toate sferele vieții, inclusiv în mediul politic și în Parlament;
* PL este unicul partid din Republica Moldova care promovează aderarea la UE, de rând cu aderarea la NATO, în timp ce celelalte partide aplică o politică rezervată față de blocul nord-atlantic. PL militează pentru abolirea neutralității (viciate) a Republicii Moldova și aderarea necondiționată și neîntârziată la NATO, ca unic scut de apărare a RM de eventuala agresiune a Federației Ruse, situație tot mai elocventă, după agresiunea Federației Ruse în Ucraina;
* PL militează activ, deschis, pe retragerea armatei și a munițiilor Federației Ruse de pe teritoriul Republicii Moldova și insistă pe schimbarea formatului forţelor de „pacificare” într-o misiune europeană sau internaţională (sub mandat UE, ONU);
* PL insistă pe schimbarea formatului de negocieri (5+2) pentru reglementarea conflictului din stânga Nistrului, prin excluderea Federației Ruse din lista negociatorilor de bază, pe motiv că Federație Rusă, a fost recunoscută internațional ca parte la conflict;
* PL este cel mai fervent luptător cu corupția, contrabanda, escrocheriile și delapidarea banului public de către guvernați; Lumea a obosit de cetățeni săraci și guvernanți bogați. Cine, dacă nu noi, trebuie să facă dreptate în RM?
* Noi, prin activitatea liderilor și membrilor , suntem un model inegalabil de moralitate în politica din R. Moldova;
* PL este recunoscut drept cel mai eficient luptător pentru supremația Constituției;
* PL și-a asumat și realizează în mod eficient modernizarea și europenizarea mun. Chișinău, capitala RM fiind în mod constant o redută a democrației și, totodată, pionier în implementarea reformelor;
* PL este lider detașat la capitolul asanarea justiției R. Moldova, aflată mereu în captivitatea unor partide politice (inclusiv a unora cu fațadă europeană);
* PL este cel mai sincer și verificat luptător pentru libertatea de exprimare și libertatea presei;
* PL este unica formațiune politică care și-a asumat public și acționează metodic în vederea egalării condițiilor de trai din sate și comune cu cele din orașe, crescând astfel capacitatea infrastructurală a spațiului rural, spațiu vital pentru păstrarea, conservarea și perpetuarea identității noastre românești;

Dragi Liberali!

În acești ani de zbucium, noi, Liberalii, am avut parte de urcușuri și coborâri, de victorii și trădări, dar, până la urmă, Partidul Liberal - echipa lui Mihai Ghimpu și Dorin Chirtoacă, am rezistat și am consolidat echipa partidului.

Nu mor caii când vor câinii!

Fraților, astăzi ne aflăm într-un moment crucial pentru destinul nostru. Și noi, Liberalii, nu avem dreptul să ratăm această șansă istorică: vrem aderarea Republicii Moldova la NATO, vrem integrarea Republicii Moldova în Uniune Europeană!

În fața noastră avem viitorul copiilor și a nepoților noștri, în spatele nostru stau ca stânca de granit strămoșii noștrii. Podurile sunt arse. Cale înapoi nu există

Să tragem adânc aer în piept, să ridicăm fruntea sus și să mergem spre Victorie!

CU PL ÎN FAMILIA NATO ȘI UE!

**Ion Apostol, Secretar General al PL,**

**Candidat PL la funcția de deputat în Parlament**